Forbes rossiyalik milliarderlarning eng boy merosxo‘rlari reytingini tuzdi

Forbes jurnali birinchi marta rossiyalik milliarderlarning eng boy merosxo‘rlari reytingini e’lon qildi, deb yozadi “RBK”. Uni tuzishda ota mulkining har bir farzandga to‘g‘ri keladigan ulushi hisobga olindi.

Ro‘yxatda Yusuf Alekperov yetakchilik qildi. U “LUKOYL” rahbari va asosiy aksiyadori Vagit Alekperovning yolg‘iz o‘g‘lidir, unga 8,9 milliard dollar to‘g‘ri keladi (jurnal uning otasi mulkini shunchaga baholadi).
Ikkinchi o‘rinni “Yevroxim”ning asosiy egasi Andrey Melnichenko (davlati 8,2 milliard dollarga teng)ning to‘rt yashar yagona qizi Tara egalladi.
Uchinchi pog‘onani “NOVATEK” va “Sibur” egadoshi Leonid Mixelsonning o‘g‘li va qizi bo‘lishib oldi, uning davlati 14,4 milliard dollarga baholangan.
Reytingning yuqori o‘rinlarini, shuningdek, “Alfa-grupp” aksiyadori Aleksey Kuzmichning o‘g‘li (6,7 milliard dollar), “Magnit” asoschisi Sergey Galitskiyning qizi (5,7 milliard dollar), “Renova” kompaniyalar guruhi egasi Viktor Vekselbergning o‘g‘li va qizi (5,25 milliard dollardan) va boshqalar egalladi.